Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast taas saatesse!
Jätkan täna õpetusega Rooma kirja põhjal,
kus oleme jõudnud 8'nda peatükini
ja millega täna suure tõenäosusega selle teema lõpetame.
Oma audioseerias olen nimetanud selle osa "Vaim vs lihalik loomus",
nii et, täna on viimane kord, kui sel teemal räägime.
Järgmistes saadetes aga jätkame Rooma 9. ja 10. peatükiga.
Oleme katnud juba väga palju materjali,
mistõttu selle kõige kokkuvõtmine siin pole võimalik.
Kui oled mõnest osast ilma jäänud, või isegi, kui oled kuulnud seda kõike,
oleks sul siiski hea tellida endale kogu see õppematerjal.
Kas siis audiosalvestiste näol,
või raamatu ja õppevihiku näol, mis on ühtne komplekt
ja mis kõik aitavad sul seda tõde mõista.
Õppevihik on eriliselt just selle jaoks,
et aidata sul selle põhjal viia läbi mõnda piiblitundi või muud õpet,
jagades neid tõdesid kõigi teistegagi.
Nii et, palun telli endale need materjalid.
Rooma 8. peatükk on jätk Rooma 7. peatükile.
Rooma 8:1 "Nii ei ole nüüd..."
Igakord, kui näed sõna "nii", tasub panna tähele, mis siis on nii
ja kuidas see on seotud eelnevalt öeldud asjadega?
Paulus ei kirjeldanud Rooma 7. ptk.'i lõpus
pettumust, lüüasaamist ja lihalikku olemist,
mis on loomulik nähtus kõigi kristlaste puhul.
Ta kirjeldab seal hoopis inimest, kes püüab võita oma patust loomust
omaenese lihalikust jõust.
Kuid see pole võimalik.
See pole mitte raske, vaid see on võimatu.
Rooma 7. ptk. mainib Vaimu vaid korra,
samas kui Rooma 8. ptk. mainib Vaimu u 27 korda.
Rooma 7. ptk. on täis lüüasaamist, Rooma 8. ptk. aga on täis võitu.
Rooma 7. ptk. kirjeldab, kui võimatu see on su jaoks
elada jumalakartlikku elu omaenese jõust ja väest.
Sa vajad Jumala Vaimu elama enda sisse,
sündides uuesti Jumala Vaimu läbi
ning lastes Jumala üleloomulikul elul voolata läbi enda.
See on ainus viis, kuidas elada võidukat kristlikku elu.
See on üks tohutu ilmutus!
Osa inimesi võtab Rooma 7 ptk.'i mõttega, et nii lihtsalt on.
Kuid see pole nii.
See on nii vaid inimese puhul, kes pole pühendanud end Jumalale
ega ole kogenud uuestisündi Pühas Vaimus.
On see alles võimas!
Rooma 8:1: "Nii ei ole nüüd enam mingit hukkamõistu neile,
kes on Kristuses Jeesuses."
Kes on Kristuses Jeesuses?
Iga inimene, kes on uuestisündinud.
Iga inimene, kes on teinud Jeesusest oma Issanda.
Sa oled sel juhul Kristuses Jeesuses.
2. Korintlastele 5:17: "Niisiis, kui keegi on Kristuses,
siis ta on uus loodu."
Seega, kogedes uuestisündi oled sa ka Jeesuses Kristuses.
Rooma 8:1: "Nii ei ole nüüd enam mingit hukkamõistu neile,
kes on Kristuses Jeesuses.
Kes ei ela enam lihaliku loomuse, aga Jumala Vaimu järgi."
Osades piiblitõlgetes ei ole isegi seda viimast lauset:
"Kes ei ela enam lihaliku loomuse, aga Jumala Vaimu järgi."
Usun, et see peaks seal olema,
kuid kogu asja tuum on selles,
et kui oled Jeesuses Kristuses, ei ole su üle ka mingit hukkamõistu.
Punkt.
Ei mingit Jumala poolset hukkamõistu.
Ei mingit kohtumõistmist ega karistust,
sest Jeesus juba kandis selle sinu eest.
Mitte vaid selle hetkeni, mil Ta oma Issandana vastu võtsid,
aga seda ka tuleviku mõttes.
Heebrealastele 9:12-15 ja 10:10-14 ütlevad meile,
et isegi me tulevikus tehtavad patud on meile andeks antud.
Nii ei ole siis ei praegu ega ka tulevikus su üle
mingit hukkamõistu,
kui oled Jeesuses Kristuses.
"Kes ei ela enam lihaliku loomuse, aga Jumala Vaimu järgi."
Ma ei usu, et selle tähendus on see,
et kui elad lihalikus loomuses, siis Jumal mõistab su hukka.
See pole selle salmi mõte.
See ütleb, et Jumal ei mõista sind hukka,
kuid kui sa ei lase enam Jumala Vaimul juhtida end
ning hakkad elama lihalikus loomuses,
siis sellele järgneb hukkamõist.
See lihtsalt ei tule Jumalalt.
Jumal ei mõista sind hukka,
isegi, et hukkamõist on siiski olemas.
Toon siinkohal taas näite lennukist.
Lennuk pole see, mis gravitatsiooniga võitleb.
Lennuk lihtsalt rakendab tõmbe- ja tõukejõuseadust,
mis võimaldab lennukil lennata,
isegi, kui gravitatsioon püüab seda alla tõmmata.
Lennuk suudab tõusta üles,
isegi, et gravitatsioon püüab tõmmata seda alla.
Samas see ei tähenda, et gravitatsioon ei toimi enam.
Gravitatsioon on endiselt olemas
ja kui tahad selles veenduda,
astu lihtsalt lennukist välja ja vaata, mis juhtub.
Kui lülida lennuki mootorid välja, on enam kui kindel,
et gravitatsioon hakkab seda maadligi tõmbama.
Nii et, Jumalalt pole mingit hukkamõistu.
Kas see tähendab, et hukkamõist pole enam üldse teema?
Ei. Hukkamõist ja kohtumõistmine on endiselt olemas.
Kui astud väljaspoole Jumala tahet,
võid sa ehk minna näiteks ja röövida panka,
öeldes: "Andrew Wommack kuulutab, et ma olen Jeesuses Kristuses;
et Jumal armastab mind ja mu vaim on pitseeritud Talle,
nii et minu suhtes ei kehti mingit hukkamõistu ega kohut,
kui midagi valesti teen."
Ja nii sa lähed ning röövidki panka tuginedes mu õpetustele.
Kui seda teeksid, usun endiselt, et Jumal poleks pahane su peale
ning Ta armastab sind isegi siis, kui peaksid panka röövima.
Küll aga võin garanteerida sulle,
et nii valitsus, pank kui ka politsei hakkavad sind taga ajama,
saates su kohtu ette ja vanglasse.
Nii et, kohtumõistmine ja hukkamõist on igal juhul tulemas.
Küsimus on lihtsalt selles, et see ei tule Jumalalt.
Kas siis see, et Jumal sind hukka ei mõista,
tähendab seda, et võid elada patuelu, kuna Jumal ei mõista sind ju hukka?
Ei. Sest sa ei tegele vaid Jumalaga.
Galaatlastele 5:15 on öeldud:
"Kui te aga üksteisega purelete ja kisklete,
siis vaadake, et te üksteist hoopis alla ei neela!"
Ta räägib seal sellest, kuidas püsida kindlana vabaduses
ja mitte lasta ühelgi inimesel end hukka mõista.
Kui mõni inimene püüab sind hukka mõista,
on ta armust ära langenud.
Paulus aga õhutab meid väga tugevalt mitte langema taas käsuseaduse alla
ja teenima Jumalat tuginedes oma headele tegudele.
Kuid siis ta tulebki tagasi Galaatlastele 5:15 juurde:
"Kui te aga üksteisega purelete ja kisklete,
siis vaadake, et te üksteist hoopis alla ei neela!"
Ta ütleb: "Jumal ei mõista teid hukka, nii et ärge langege selle küüsi jälle."
Kuid kas see tähendab siis vabadust elada patus?
Ei.
Kui hakkate omavahel kaklema,
lööb keegi su tõenäoliselt maha või sind neelatakse alla,
nii et sa kannatad nende tagajärgede all.
Patul on endiselt oma tagajärjed
ja sellest Rooma 8. peatükk räägibki.
Jumala poolt pole mingit hukkamõistu neile, kes on Jeesuses Kristuses.
Kui aga lõpetad Vaimus elamise
ja hakkad elama lihaliku loomuse järgi,
võid ka kogeda hukkamõistu. Ainult et - see ei tule Jumalalt.
Rooma 8:2: "Sest elu Vaimu seadus Kristuses Jeesuses
on vabastanud su patu ja surma seadusest."
Olles Jeesuses Kristuses kehtib me puhul Vaimu seadus,
mis tähendab,
et me saame osa sellest, mida Jeesus väärib
ja mitte sellest, mida meie väärime.
Kui usume Jeesusesse kui oma Päästjasse,
suhtleme me Jumalaga tuginedes sellele, mida Jeesus teeb
ja mitte sellele, mida meie teeme.
Vana Testamendi seadus ütles, et kui teed pattu, ootab sind surm.
Seda on väga selgelt näha 5. Moosese 28. peatükist
salmides 1-14, kus on toodud esile õnnistused,
millest käse pidades osa saad,
kui salmides 15-68 needused,
mis tulevad su üle, kui sa ei pea käske.
Neile, kel puudub igasugune matemaatiline mõtlemine,
olgu öeldud, et 15-68 salmi on suurem hulk
kui 1-14 salmi.
Nii on needusi, kohtumõistmist ja hukkamõistu rohkem, kui õnnistusi.
Me kõik oleme teinud pattu ja jäänud ilma Jumala aust.
Kui seisaksime Jumala ees tuginedes iseendale ja oma tegudele,
kuuluksid 5. Moosese 28:15-68 meile ja me oleksime neetud,
kogedes nii kohtumõistmist kui hukkamõistu,
olles igaveseks lahutatud Jumalast.
Kuid Rooma 8:2 ütleb:
"Sest elu Vaimu seadus Kristuses Jeesuses
on vabastanud su patu ja surma seadusest."
See on teinud mu vabaks 5. Moosese 28:15-68 needustest.
Mulle kuuluvad hoopis 5. Moosese 28:1-14 olevad õnnistused
Mitte seetõttu, et oleksin tubli ja oleksin kõike täiuslikult teinud,
vaid tänu Päästjale, kes on teinud kõik minu eest
ja Kellesse ma usun.
Nii saan ma ka osa kõigest sellest, mida Tema väärib.
Ma saan osa kõigist 5. Moosese 28 õnnistustest
ja mitte needustest.
On see alles võimas!
Rooma 8:3: "Sest seda, milleks Seadus oli võimetu,
kuna see oli jõuetu inimloomuse tõttu."
Käsuseadus ise polnud nõrk,
sest Rooma 7:12 ütleb, et käsuseadus on püha.
"Nõnda on siis Seadus püha ning käsk on püha, õige ja hea."
Käsuseadusel polnud midagi viga.
Ainus, mis selle nö vigaseks tegi, olime meie.
Meie lihalik loomus.
"Sest seda, milleks Seadus oli võimetu,
kuna see oli jõuetu inimloomuse tõttu,
on teinud Jumal, kes mõistis patu inimeses surma,
läkitades oma Poja patuse loomuse sarnasuses
ja patu pärast."
Mõistis patu inimeses surma.
Läbi kelle? Läbi Jeesuse.
Jumal mõistis hukka ehk karistas pattu.
Ta valas kogu oma viha Jeesuse peale
kõige selle eest, mida sina ja mina oleme teinud.
Nii ei pea ma enam seisma Jumala ees
tuginedes omaenda tegudele,
vaid ma võin seista Ta tees täiesti õigena,
otsekui ma poleks kunagi pattu teinud.
Seda kõike tänu sellele, mida Jeesus on teinud
ja mitte tänu mu enda tegudele.
Patt sai mõistetud surma Jeesuse kaudu.
Mitte mina ei pea taluma Jumala kohtumõistmist,
vaid Jeesus tegi seda minu eest, lastes mind vabaks.
Jeesus võtitis kõik mu puudused
ja võimaldas mulle ligipääsu Jumala ligiollu.
Jeesus sai lahutatud Jumalast, et mina ei peaks seda olema.
Jeesus läks põrgusse, et mina ei peaks seda tegema.
See kõik on isegi liiga hea, et olla tõsi,
kuid see on see, mida Paulus ütleb.
Rooma 8:4: "Et Seaduse nõuded oleksid täidetud meis,
kes me ei käi oma loomuse, vaid Vaimu järgi."
Käsuseaduse õigus, headus, pühadus ja kehtivus on nüüd minu.
Mitte seetõttu, et ma oleks seda õigesti täitnud,
vaid tänu sellele, mida Jeesus tegi,
kinkides mulle kogu oma pühaduse ja headuse.
See kõik on nüüd mulle üle kantud.
Halleluuja! Kui võimas!
Rooma 8:5: "Sest need, kes elavad loomuse järgi,
mõtlevad lihalikke mõtteid,
kes aga Vaimu järgi, need Vaimu mõtteid."
Viitasin sellele lühidalt ka eelmises saates,
kuid usun, et seal on vahe sees, kas olla lihalikus loomuses
või elada lihaliku loomuse järgi.
Kas olla Jumala Vaimus või elada Jumala Vaimu järgi.
Lihalikus loomuses või Jumala Vaimus olemine
viitab positsioonile, asendile.
See räägib sinu olemise tõest.
Kui öeldakse "olema Vaimus",
siis see tähendab olema uuestisündinud.
Kui sa pole uuestisündinud, siis sa ka pole Jumala Vaimus
ja sa oled hoopis lihalikus loomuses.
Nii et, see tõde räägib su asendist või positsioonist.
Kui aga inimene on Jumala Vaimus,
siis see viitab ta positsioonile Kristuses.
Mis samas teeb võimalikuks,
et ta võib vahel siiski elada oma lihaliku loomuse järgi.
Ta võib käituda kui kadunud hing, samas seda mitte olles,
sest ta on muudetud oma seesmise inimese poolt.
Ometi on kristlane võimeline tegema pattu.
Kadunud hing aga, kes elab oma lihalikus loomuses,
võib ka elada Jumala Vaimu järgi.
Isegi mõni kadunud hing võib kogeda Jumala mõjutusi oma elus.
Oletame, et sa sattud mingisse konflikti
ja lähed seetõttu kohtu ette.
Kristlasena hüüad Jumala poole: "Oo, ole mulle armuline!",
sest see kadunud hingega kohtunik
püüab määrata sulle maksimumkaristust.
Kui sa aga palvetad,
saab Jumala Vaim puudutada selle kohtuniku südant
ja panna ta korraga olema armuline ning loobuma süüdistustest,
lastes sul minna.
See tähendaks Jumala Vaimu järgi elamist.
Mitteuskliku positiivset reageeringut Jumala Vaimu juhtimisele,
elamata samas Jumala Vaimus, kuniks ta ei koge uuestisündi.
Nii võib isegi mõni kadunud hing järgida teatud maani Jumala Vaimu,
kuid mitte kunagi elada Jumala Vaimus.
Nii et, võta kogu see tõde ja liida see Rooma 8:5'ga:
"Sest need, kes elavad loomuse järgi, mõtlevad lihalikke mõtteid,
kes aga Vaimu järgi, need Vaimu mõtteid."
Sa võid isegi siis, kui oled uuestisündinud,
elada lihaliku loomuse järgi.
Elada lihalikul moel ja väljaspool Jumala juhtimist.
Kuidas aga siis teada,
kas sa elad lihaliku loomuse- või Jumala Vaimu järgi?
Loetud salm annab mõista,
et vastavalt sellele, millele su meeled on keskendunud.
Mis on see, millele sa mõtled?
Mõtled sa pidevalt sellele, mida keegi on sulle halba teinud?
Pead sa pidevalt meeles kõiki oma haigetsaamisi
ja kannad endas pidevalt vihamõtteid?
Koged sa pidevalt himuraid tundeid?
Koged sa pidevalt lüüasaamist ja masendust?
Kui teed kõiki neid asju pidevalt,
on see ka märk sellest, et elad lihaliku loomuse järgi.
Kui aga elad Jumala Vaimu järgi, püsivad ka su mõtted Jumala asjadel,
evangeeliumil ja Jumala armul.
On see alles võimas!
Nii saad sa tegelikult ise hinnata,
elad sa lihaliku loomuse või Jumala Vaimu järgi?
Tee lihtsalt oma mõttemaailmas väike inventuur.
Mõtled sa pidevalt uutele telesaadetele,
jõudmata ära oodata, millal neid kõiki näed?
Keerleb su elu pidevalt maiste ja lihalike asjade ümber?
Kui nii, oled sa maine ja lihalik.
Või keerleb su elu vaimsete asjade ümber?
Kui nii, oled vaimne.
Nii et, tegelikult on see kõik üsna lihtne.
Rooma 8:6: "Sest lihalik mõtteviis on surm,
Vaimu mõtteviis aga elu ja rahu."
Ma kasutan seda kirjakohta palju.
Siin ei öelda, et lihalik mõtteviis kaldub surma poole,
vaid et see ongi surmapõhjus.
See on kui võrrand - lihalik mõtteviis = surm.
Vaimne mõtteviis = elu ja rahu.
Ma ei pea olema su kõrval, kui oma aeda seemneid külvad,
et teada, mida oled külvanud.
Mulle piisab vaid sellest, kui näen, kui need seemned hakkavad kasvama
ja vilja kandma.
Saan kasvamise järgi öelda, mida oled sinna külvanud.
Nõnda ütleb see ka siin, et lihalik mõtteviis = surm.
Kas su sees on surma, mis teeb oma tööd?
Sest siin pole juttu vaid füüsilisest surmast,
kuigi see kuulub kindlasti kogu loo juurde.
Kuid ka masendus ja depressioon on üks surmavorme.
Mis iganes on tekkinud patu tulemusena
ja inimese langemise tulemusena, on surmavorm.
"Patu palk on surm." Roomlastele 6:23
Nii tähendab depressioon surma.
Haigused, vaesus, viha, kibestumine, haigetsaamised jne., jne.
tähendavad surma.
On need asjad tegevad su sees?
Kui on, oled lihalikult meelestatud.
See ei tähenda tingimata patust meelestatust,
vaid seda, et sa pole keskendunud Jumala asjadele
ega järginud Jumala Vaimu oma mõtteviisides.
Sa oled järginud lihalikku loomust.
Lihalik meelsus ja loomus toovad aga esile surma.
Olles aga kantud Jumala Vaimu meelsusest,
koged sa elu ja rahu.
On inimesi, kes tahaks kogeda elu ja rahu,
kuid nad ei taha kontrollida oma meeli ja mõtteid.
Nad arvavad, et võivad vaadata ükskõik, milliseid filme
või olla osa vihkamisest, tülitsemistest ja tagarääkimisest.
Teha kõiki valesid asju, vaadata pornot
ja elada oma elu selliselt,
kus su meeled on keskendunud maistele, lihalikele asjadele.
Seejärel aga veeta tund aega palves
ja uskuda, et Jumal annab sulle elu ning rahu.
Kuid need asjad ei käi nii.
Elu ja rahu lähtuvad sellest, kui hoiad oma meeled Jumalas
ja oled vaimselt meelestatud.
Mida see aga tähendab olla vaimselt meelestatud?
Jeesus ütleb Johannese 6:63:
"Sõnad, mis ma teile olen rääkinud, on vaim ja elu."
Nii et, vaimne meelestatus
tähendab olla Jumala Sõnale meelestatud.
Seda, et oled mõelnud Jumala Sõnas esinevatele tõdedele.
Seda, et oled otsinud Jumala palet ja mõelnud Ta peale
tuginedes Piiblis leitavatele juhistele.
Kui sa täidad end Jumala Sõnaga ja oled vaimselt meelestatud,
saad ka kogema elu ja rahu.
Kui sa aga ei koge elu ja rahu, seda siiski igatsedes,
nii nagu igatsed kõiki muidki häid asju, mis lähtuvad Jumalast,
siis muuda oma mõtteviisi.
Muuda oma fookust ja lõpeta lihalikule jamale mõtlemine.
Keera kinni kõik jumalakartmatud kraanid
ja pane tähele tõde.
Paljud inimesed vaatavad mind täna teleri vahendusel,
kuuldes tõde nende asjade kohta.
See kõik on hea,
aga kas sa järgid seda kõike vaid lühikest aega,
pöördudes seejärel tagasi mõndade maiste romaanide poole,
mis on täis himusid, vihkamist ja tüli?
Või vaatad sa filme või teed midagi muud,
mis neile tõdedele vee peale tõmbab?
Jumala Vaimus püsimine ei ole miski, mida vaid aegajalt teha,
vaid seda tuleb teha püsivalt.
Jesaja 26:3: "Kindlameelsele sa hoiad rahu,
rahu, sest ta loodab sinu peale."
Siin on öeldud, et pead olema kindlameelne -
et su meeled püsiksid Jumalas.
Sa ei mõtle Jumalale vaid pool tundi päevas,
vaid su meeled on keskendunud Talle 24/7
ja nii koged sa ka elu ja rahu.
On see alles üks võimas tõde!
Rooma 8:7
"Seepärast, et lihalik mõtteviis on vaen Jumala vastu."
Lihalik mõtteviis on kõige vastu.
Lihalik olemine ei tähenda tingimata patune olemist.
Kogu patt on nagunii lihalik,
kuid mitte kõik lihalikkus pole patt.
Seal on vahe.
Lihalik ei tähenda tingimata,
et oled vägistaja, tapja, Jumala vihkaja jne.
Jah, kõik need asjad on lihalikud,
kuid sõna "lihalik" tähendab eelkõige meie viite meelt.
Sa oled lihtsalt inimene
ja tegeled asjadega lihalikust vaatenurgast.
Sa ei lase Jumalal mõjutada oma mõtteid.
Sa ei mõtle vaimseid asju ega ela usust,
vaid mõtled kõigele, mis on loomulik ja maine.
See ei tähenda, et see kõik on ülevoolavalt patune,
aga see lihtsalt teeb sind üdini inimeseks.
Sa vaatad erinevaid asju nii nagu kõik teised.
Tegeled eluga, otsekui muud polekski,
kui vaid see, mida saad kuulda, näha, tunda, maitsta ja nuusutada.
Sa ei tunnista Jumalat ja Tema Vaimu ligiolu endas.
Sa ei tunnista vaimset sfääri,
vaid tegeled kõigega vaid maisest vaatenurgast lähtuvalt.
See on see, mida tähendab lihalik olemine.
Piibel aga ütleb, et lihalik mõtteviis toob surma.
Rooma 8:7: "Lihalik mõtteviis on vaen Jumala vastu,
sest ta ei alistu Jumala Seadusele ega suudagi seda.
Kes elavad oma loomuse järgi, need ei suuda meeldida Jumalale."
Usun, et see "kes elavad loomuse järgi"
viitab neile, kes pole veel uuestisündinud
ja kelles on endiselt patune loomus.
Nad ei saa olla Jumalale meelepärased,
sest nad elavad lihalikus loomuses.
Patuses loomuses, mis ei luba oma meeli uuendada.
Muutus aga saab alguse seestpoolt,
alates me loomusest ja liikudes siis edasi väljapoole.
Mitte vastupidi.
Rooma 8:9: "Aga teie ei ela oma loomuses, vaid Vaimus,
kui Jumala Vaim tõepoolest elab teie sees.
Kellel ei ole aga Kristuse Vaimu, see ei ole tema oma."
On see alles üks võimas tõde.
Kui sa sünnid uuesti,
paneb Jumal Kristuse Vaimu elama su sisse.
Galaatlastele 4:6:
"Siis on Jumal läkitanud teie südamesse oma Poja Vaimu,
kes hüüab: Abba! Isa!”
Kui sa ütled: "Ma ei tea, kas Kristuse Vaim elab mu sees?",
siis sa pole ka uuestisündinud.
Selleks, et olla uuestisündinud, peab ka Kristuse Vaim elama su sees.
Kui mul vaid oleks aega, et võtta Rooma 8. ptk. üksipulki läbi.
Me võiks võtta selle uurimiseks nädalaid,
sest Rooma 8. peatükk on üks Piibli võidukamaid peatükke.
Paulus kirjeldab seal inimest, kes on ammendanud omaenese jõud
ja mõistnud, et Jumala soosingut pole võimalik välja teenida.
Nii alistubki ta Jumalale, andes oma elu üle Talle.
Ta kogeb uuestisündi, võttes vastu uue loomuse
ja elades nüüd Jumala Vaimus.
Rooma 8. peatükk on täis seda võitu,
samas kui Rooma 7. peatükk on täis kaotusi,
kirjeldades inimest,
kes püüab läbi omaenda võimekuse teenida välja Jumala soosingut.
Seal on veel nii palju enamat,
nii et julgustan sind uurima Rooma 8. peatükki omal käel.
Järgmises saates aga vaatame juba Rooma 9. ja 10. peatükki,
uurides lähemalt kahte erinevat õigsuse tüüpi
ja kuidas üks neist tüüpidest
võib tuua sulle Jumala silmis, mida iganes.
Usun, et sulle on sellest abi.
Liitu meiega järgmine kord,
samas tutvudes me kodulehel me õppematerjalidega.
Audioõpe "Evangeelium - Jumala vägi"
ja raamat: "Arm, evangeeliumi vägi."
Nii et, telli need endale juba täna.